En ung mand er efterlyst af politiet, efter at have stukket en anden ung dreng, som endte i livsfare

Politiet er rimelig klar i sin udmeldingen, når det angår deres efterlysning af en ung mand for et drabsforsøg den 15. juni.

- Gerningsmanden skal melde sig inden i morgen, ellers ender hans billeder på forsiden, siger Hans Erik Raben, efterforskningslederen på sagen.

Politiet er i besiddelse af tydelig videoovervågning fra stedet, som afslører hele hændelsesforløbet og klare billeder af gerningsmanden.

Stak 15-årig ned

Torsdag aften blev en 15-årig dreng umotiveret stukket ned med en kniv midt på Nørrebrogade, hvor han gik med fire venner.

Drengen gik med et løbehjul, da gerningsmanden pludselig kom løbene op til ham. Et skænderi startede, og de endte midt ude på gaden, hvor knivstikket sket.

- Umotiveret stikker gerningsmanden den 15-årige ned, og han endte i livsfare på hospitalet, siger Hans Erik Raben, som dog understreger at drengen er stabil nu.

Meget ung gerningsmand

Københavns Politi har siden fået videoovervågning fra stedet, hvor optagelserne er så tydelige, at de ikke er i tvivl om, hvad der er sket, eller hvordan gerningsmanden ser ud.

I en pressemeddelse opfodrer de drengen til at melde sig selv inden i morgen, for ellers vil de offentliggøre hans billeder.

Udfra optagelserne vurderer politiet, at drengen måske er mindreårig.

- Han ligner en ung mand mellem 16 og 18 år, siger efterforskningslederen.

Ellers er gerningsmanden omkring 170 cm høj. Han er mørk i huden, og har en anden etnisk oprindelse end dansk. Hans hår er kortklippet og let krøllet. På gerningstidspunktet var han iført en sort langærmet hættetrøje fra Nike med logoet på brystet, en hvid t-shirt, grå knælange shorts og joggingsko.

Desuden havde han en kniv i højre hånd.

Politiet mangler vidner

Udover gerningsmanden vil politiet gerne have henvendelser fra vidner, som så det ske.

Desuden vil de høre fra gerningsmandens venner, som også optræder på optagelserne.

- Vi så, at han var sammen med fire-fem venner, som bare stod og kiggede på, siger Hans Erik Raben til Ekstra Bladet.

- Dem vil vi også gerne identificere og tale med.

Har du oplysninger om sagen, kan du kontakte politiet på 33 14 14 48.